باشا چیک
قیش گونونده وارید اولدون بیر داغا
گون باتیبدیر آیاق گؤتور باشا چیک
کیمسه اینن ائیلهدین سن بیر دوستلوق
ائیله گئد گل او دوستلوغو باشا چیک
اووچو اولان وارار گئدر بو داغا
باخ سینمده بو دویونه بو داغا
شاختا وورسا گول تؤکولر بو داغا
بولبول اوچار گولده قالار باش آچیک
من قوربانام یارین شیرین دیلینه
مینا کمر خوب یاراشیر بئلینه
قیش گونونده گئدمه نامرد ائلینه
نامرد قووار آیاق یالین باش آچیک
من قوربانام یارین قارا قاشینا
فلک آغی قاتسین رقیب آشینا
بَی اودور کی ائلین ییغا باشینا
ائل داغیلسا بَی ده قالار باش آچیک
تیلیم دییر سن کی منی آغلاتدین
کاباب باغریم شیشه چکیب داغلاتدین
دوست یانیندا آچیق الیم باغلاتدین
باری خودام سن بونوینان باشا چیک
ارسالی توسط حسن دژم (دهل
نوع مطلب :
برچسب ها :
ایل شاهسون، شاهسون،
لینک های مرتبط :
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ckb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab urd_Arab pes_Arab kas_Arab pes_Arab azb_Arab prs_Arab